महाराणा प्रताप के सामाजिक समरसता के आदर्शों को अपनाएं युवा : कृष्णावत
मनोहरसिंह कृष्णावत ने कहा कि महाराणा प्रताप ने करीब 440 साल पहले मेवाड़ की छत्तीसों कौमों को साथ लेकर शौर्य-वीरता के साथ-साथ समरसता की मिसाल पेश की थी। राजपूत युवाओं को प्रताप के इस आदर्श को भी अपनाते हुए सभी कौमों को साथ लेकर आगे बढ़ना चाहिए। कृष्णावत रविवार को सकल राजपूत महासभा मेवाड़ के पहले देहात सम्मेलन और शपथ ग्रहण समारोह को संबोधित कर रहे थे। देहात कांग्रेस अध्यक्ष लालसिंह झाला ने कहा कि शिक्षा से ही समाज का विकास संभव है। गिर्वा प्रधान तख्तसिंह शक्तावत, महासभा के संस्थापक तनवीर सिंह कृष्णावत, शिवदान सिंह देवड़ा, भभूत सिंह सिसोदिया, उपसरपंच राजेंद्र सिंह तीतरड़ी उपाध्यक्ष जवान सिंह जावद, केंद्रीय उपाध्यक्ष डॉ. घनश्याम सिंह भींडर आदि ने कहा कि समाज के सभी वर्गों को एकजुट करने और उन्हें एक सूत्र में बांधने के प्रयास और तेज करने होंगे। राजपूतों को एक जाजम पर जाने के लिए ही महासभा का गठन किया गया है। इस दौरान बड़ी संख्या में समाज जन मौजूद थे।
पदाधिकारियों ने ली शपथ, एंबुलेंस देने की घोषणा
मनोहरसिंह कृष्णावत ने जावद, अदवास, डाकन कोटड़ा, जगत, अजबरा, खरका, लोदा, बसी, धारोद, रंदेला, तीतरड़ी, दांतीसर, सेमारी, केनपुरा, धुलजी का गुडा, डाल, देेवली, दोलपुरा, कुरडिय़ा, सवीना सहित देहात कार्यकारिणी के सदस्यों को पद और गोपनीयता की शपथ दिलाई। इस मौके पर तनवीर सिंह कृष्णावत ने सकल राजपूत महासभा की ओर से आमजन की सुविधा के लिए एम्बुलेंस देने की घोषणा की है। उन्होंने कहा कि अगला सम्मेलन मई में सलूंबर में होगा।
उदयपुर. मेवाड़ के पहले देहात सम्मेलन और शपथ ग्रहण समारोह में उपस्थित लोग।
hin_Deva hin_Deva hin_Deva hin_Deva hin_Deva